Α4-0244/96

Ψήφισμα σχετικά με την έκθεση «Η Ευρώπη και η παγκόσμια κοινωνία των πληροφοριών - συστάσεις προς το Ευρωπαϊκό Συμβούλιο» και την ανακοίνωση της Επιτροπής των ΕΚ: «Η Ευρώπη και η κοινωνία των πληροφοριών: η συνέχιση της πορείας - πρόγραμμα δράσης» (COM(94)0347 - C4-0093/94)

Το Ευρωπαϊκό Κοινοβούλιο,

- έχοντας υπόψη την Λευκή Βίβλο της Επιτροπής για την ανάπτυξη, την ανταγωνιστικότητα και την απασχόληση,

- έχοντας υπόψη τις συστάσεις προς το Ευρωπαϊκό Συμβούλιο με τίτλο «Η Ευρώπη και η παγκόσμια κοινωνία των πληροφοριών»,

- έχοντας υπόψη την ανακοίνωση της Επιτροπής των ΕΚ προς το Συμβούλιο και το Ευρωπαϊκό Κοινοβούλιο, καθώς και προς την Οικονομική και Κοινωνική Επιτροπή και την Επιτροπή των Περιφερειών: «Η Ευρώπη και η κοινωνία των πληροφοριών: η συνέχιση της πορείας - πρόγραμμα δράσης» (COM(94)0347 - C4- 0093/94),

- έχοντας υπόψη το ψήφισμά του της 30ής Νοεμβρίου 1994 με θέμα «Η Ευρώπη και η παγκόσμια κοινωνία των πληροφοριών - συστάσεις προς το Ευρωπαϊκό Συμβούλιο» και με την ανακοίνωση της Επιτροπής των Ευρωπαϊκών Κοινοτήτων «Η Ευρώπη και η κοινωνία των πληροφοριών: η συνέχιση της πορείας - πρόγραμμα δράσης» ((ΕΕ C 363 της 19.12.1994, σελ. 33)),

- έχοντας υπόψη τα συμπεράσματα της υπουργικής διάσκεψης της ομάδας G7 με θέμα την κοινωνία των πληροφοριών, η οποία διεξήχθη στις Βρυξέλλες στις 25-26 Φεβρουαρίου 1995,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής, και τις γνωμοδοτήσεις της Επιτροπής Νομικών Θεμάτων και Δικαιωμάτων των Πολιτών, της Επιτροπής Κοινωνικών Υποθέσεων και Απασχόλησης, της Επιτροπής Νεότητας, Παιδείας, Πολιτισμού, και Μέσων Ενημέρωσης, της Επιτροπής Περιφερειακής Πολιτικής, της Επιτροπής Έρευνας, Τεχνολογικής Ανάπτυξης και Ενέργειας, και της Επιτροπής για τα Δικαιώματα της Γυναίκας (Α4-0244/96),

Α. λαμβάνοντας υπόψη ότι οι τεχνολογικές καινοτομίες και οι προοπτικές της αγοράς τείνουν να επιταχύνουν την εμφάνιση νέων κοινωνικών γεγονότων που συνδέονται με την εισαγωγή νέων υπηρεσιών στον τομέα των τηλεπικοινωνιών και στον τομέα της τεχνολογίας των πληροφοριών, ενώ παράλληλα μειώνουν το επενδυτικό κατώφλιο τόσο όσον αφορά τα δίκτυα όσο και τον τερματικό εξοπλισμό,

Β. λαμβάνοντας υπόψη ότι έχει πλέον, από τις τάσεις της αγοράς, καταστεί σαφές ότι το Internet θα αποτελέσει την «lingua Franca» της επικοινωνίας πολυμέσων σε παγκόσμια κλίμακα, υπερβαίνοντας τα όρια των συγκεκριμένων τεχνολογιών των επιμέρους δικτύων,

Γ. εκτιμώντας ότι ορισμένα πρόσφατα περιστατικά κατέδειξαν ότι το υφιστάμενο νομοθετικό περιβάλλον δεν είναι σε δυνατότητα να επιτύχει την επαρκή και αναλογική επιβολή των αρχών της προστασίας της ατομικής ελευθερίας, της πνευματικής ιδιοκτησίας και της δημόσιας τάξης στα ηλεκτρονικά δίκτυα,

Δ. εκφράζοντας την πεποίθηση ότι η ταχεία υλοποίηση μιας ευρωπαϊκής κοινωνίας των πληροφοριών μπορεί να συμβάλει στην ενίσχυση της κοινωνικο-οικονομικής θέσης της Ένωσης, μιας κοινωνικότερης και δημοκρατικότερης κοινωνίας καθώς και στη δημιουργία περισσότερης απασχόλησης,

Ε. λαμβάνοντας υπόψη ότι χωρίς τη χάραξη καταλλήλων κοινωνικών και περιφερειακών πολιτικών σε κοινοτικό και εθνικό επίπεδο, ενδέχεται να χαθούν οι θετικές πτυχές της κοινωνίας της πληροφόρησης με κίνδυνο να περιθωριοποιηθούν περαιτέρω όσοι δεν είναι επαγγελματικά καταρτισμένοι ή όσοι δεν διαθέτουν επαρκή προσόντα όπως επίσης και οι μετανάστες, οι ηλικιωμένοι, τα άτομα με ειδικές ανάγκες και όσοι διαμένουν σε περιφερειακές ή πολύ απομακρυσμένες περιοχές ενώ θα καταργηθούν και οι ίσες ευκαιρίες για τις γυναίκες και τις κοπέλες,

ΣΤ. λαμβάνοντας υπόψη ότι η ψηφιακή επανάσταση προοδεύει με τόσο ταχύ ρυθμό ώστε να απαιτούνται ταχείες αποφάσεις όσον αφορά την παιδεία, την εκπαίδευση, την κοινωνική νομοθεσία, τη δημιουργία απασχόλησης και ίσων ευκαιριών, καθώς και τη δημοκρατική πρόσβαση στις λεωφόρους των πληροφοριών,

Ζ. φρονώντας ως εκ τούτου ότι η Ευρωπαϊκή Ένωση και οι εθνικές αρχές οφείλουν να εκπονήσουν κοινωνικούς στόχους για την κοινωνία των πληροφοριών και να αναπτύξουν ευρωπαϊκή πολιτική με στόχο την όσο το δυνατόν ταχύτερη υλοποίηση των εν λόγω στόχων,

Η. εκφράζοντας την πεποίθηση ότι η πολιτική της Επιτροπής σχετικά με την κοινωνία των πληροφοριών χαρακτηρίσθηκε επί μακρό χρονικό διάστημα από μονομερή οικονομικό προσανατολισμό με αποτέλεσμα να προβληθούν οι τεχνολογικές εξελίξεις χωρίς να τεθεί το ερώτημα ποιόν εξυπηρετούν, τι σημαίνουν οι εξελίξεις αυτές για τους πολίτες και χωρίς να δρομολογηθεί διάλογος με τους πολίτες σχετικά με τις εξελίξεις που θα αλλάξουν σε βάθος τη ζωή όλων μας, ενώ αντίθετα πραγματοποιήθηκε εντατικός διάλογος με τον επιχειρηματικό κόσμο,

Θ. κρίνοντας ότι λόγω των ταχέων και ριζικών εξελίξεων της κοινωνίας των πληροφοριών δεν είναι δυνατόν να αναμένουμε μία Πράσινη Βίβλο εκ μέρους της Επιτροπής, αλλά ότι η Επιτροπή θα πρέπει πριν από το τέλος του έτους αυτού να παρουσιάσει ένα συγκεκριμένο πρόγραμμα δράσης, ακολουθούμενο από ετήσια έκθεση κατά το παράδειγμα της οικονομικής ετήσιας έκθεσης,

Ι. εκφράζοντας την πεποίθηση ότι η ανάπτυξη των πληροφοριών προσφέρει μεγάλες ευκαιρίες για περισσότερη απασχόληση υπό τον όρο ότι θα εφαρμοσθεί μία πολιτική της απασχόλησης η οποία να ανταποκρίνεται στις νέες ανάγκες της κοινωνίας και να λαμβάνει υπόψη τις νέες απαιτήσεις ποιότητας εις ό,τι αφορά την εργασία, την εκπαίδευση και τις συνθήκες εργασίας και στο πλαίσιο της οποίας θα διαδραματίζει σημαντικό ρόλο η ανακατανομή της εργασίας,

ΙΑ. λαμβάνοντας υπόψη ότι το σημερινό εκπαιδευτικό σύστημα δεν ανταποκρίνεται πλέον στις απαιτήσεις μιας κοινωνίας που υφίσταται ταχείες μεταβολές,

ΙΒ. λαμβάνοντας υπόψη ότι η κοινωνία των πληροφοριών πρόκειται να αλλάξει ουσιαστικά τον τρόπο εργασίας, τις συνθήκες εργασίας και τις σχέσεις εργασίας,

ΙΓ. φρονώντας ότι η αναμενόμενη στο πλαίσιο της κοινωνίας των πληροφοριών αύξηση της ελαστικότητας, της τάσης για περιορισμό των ρυθμίσεων και της εξατομίκευσης, καθιστά αναγκαία την αναθεώρηση της ευρωπαϊκής κοινωνικής νομοθεσίας προκειμένου να εξασφαλισθεί η βέλτιστη προστασία του πολίτη,

ΙΔ. λαμβάνοντας υπόψη ότι οι διαφορές όσον αφορά την πρόσβαση στην τεχνολογία των πληροφοριών που οφείλεται αφενός στο διαφορετικό επίπεδο κατάρτισης και αφετέρου στο κόστος που συνεπάγεται η αγορά και η χρήση των τεχνολογιών της πληροφορίας, ενέχουν τον κίνδυνο διχασμού της κοινωνίας,

ΙΕ. λαμβάνοντας υπόψη ότι η κοινωνία των πληροφοριών πρόκειται να οδηγήσει σε παγκοσμιοποίηση και αποκέντρωση, πράγμα που απαιτεί εκ μέρους των εθνικών και ευρωπαϊκών αρχών μία ποιοτικά νέα και σε διεθνές επίπεδο συνεργασία,

ΙΣΤ. λαμβάνοντας υπόψη ότι πολλές πτυχές της κοινωνίας των πληροφοριών δεν είναι δυνατόν, ως εκ της φύσεώς τους, να ρυθμισθούν μέσω νόμων ή κανονιστικών ρυθμίσεων, οπότε συνεπώς τα θεσπιζόμενα μέτρα θα πρέπει να έχουν κυρίως ως στόχο την σοβαρή προετοιμασία των πολιτών προκειμένου να προσαρμοστούν στις εξελίξεις,

ΙΖ. έχοντας υπόψη ότι τα πολιτιστικά αγαθά, ιδιαίτερα ο κινηματογράφος και τα τηλεοπτικά προγράμματα δεν μπορούν να αντιμετωπιστούν όπως τα λοιπά προϊόντα δεδομένου ότι είναι αυξημένος ο ρόλος τους ως μέσα διαμόρφωσης και προβολής της ταυτότητας, του πλουραλισμού και της κοινωνικής ένταξης (βλ. αναφορά της Επιτροπής στο πρόγραμμα δράσης, Κεφάλαιο ΙΙΙ),

ΙΗ. λαμβάνοντας υπόψη ότι η διαχείριση περιορισμένων πόρων όπως των ραδιοφωνικών συχνοτήτων και των καλωδιακών καναλιών καθίσταται αντικείμενο της αρχής της επικουρικότητας,

ΙΘ. έχοντας υπόψη ότι το προτεινόμενο πρόγραμμα δράσης της Επιτροπής δεν αντιμετωπίζει αναφορά στο πρόβλημα της προστασίας των παιδιών και των νέων,

Κ. έχοντας υπόψη ότι οι πολιτιστικές, παιδαγωγικές, κοινωνικές και γλωσσικές συνέπειες και τα προβλήματα της κοινωνίας των πληροφοριών δεν είναι ακόμα γνωστά,

ΚΑ. λαμβάνοντας υπόψη το γεγονός ότι η χρησιμοποίηση διενεργών μέσων ενημέρωσης μπορεί και πρέπει να τροποποιήσει τη μάθηση από παθητική σε ενεργητική και ότι για το σκοπό αυτό καθίσταται απαραίτητη η προσωπική επικοινωνία με το εκπαιδευτικό προσωπικό,

ΚΒ. έχοντας υπόψη ότι οι απαραίτητες τεχνικές συσκευές θα επικρατήσουν με αργότερο ρυθμό στον τομέα της εκπαίδευσης από ό,τι στον τομέα της οικονομίας,

ΚΓ. έχοντας υπόψη ότι η αρχή της ισότητας στο εκπαιδευτικό σύστημα επηρεάζεται εάν δεν υπάρχει καθολική πρόσβαση στις νέες τεχνολογίες,

ΚΔ. λαμβάνοντας υπόψη ότι ο τομέας της συνεργασίας των ανωτάτων εκπαιδευτικών ιδρυμάτων θα πρέπει να επωφεληθεί από τις νέες τεχνικές,

ΚΕ. λαμβάνοντας υπόψη ότι η πολιτιστική πολυμορφία της Ευρώπης, όπως φαίνεται από την γλωσσική της πολυμορφία, θα πρέπει να διατηρηθεί και στη χρησιμοποίηση των νέων τεχνολογιών,

ΚΣΤ. λαμβάνοντας υπόψη το γεγονός ότι η πρόσβαση μεμονωμένων ομάδων πολιτών στις κρατικές τράπεζες δεδομένων έχει ιδιαίτερη σημασία για την ανάπτυξη του δημοκρατικού πολιτισμού,

ΚΖ. έχοντας υπόψη ότι η εξέλιξη της παγκόσμιας κοινωνίας των πληροφοριών θα επηρεάσει τις σχέσεις της Ευρώπης με τις λιγότερο ανεπτυγμένες χώρες,

1. υπενθυμίζει τις θέσεις που είχε εκφράσει στο προαναφερθέν ψήφισμά του της 30ής Νοεμβρίου 1994 και επιβεβαιώνει τη στήριξή του γι' αυτές, και συγκεκριμένα:

- το γεγονός ότι οι πληροφορίες δεν αποτελούν ένα συνήθες εμπόρευμα και ότι οι δημόσιες αρχές οφείλουν να εγγυώνται σε όλους τους πολίτες τη διαθεσιμότητα και τον πλουραλισμό τους[semigr ]

- τους κινδύνους μιας κοινωνίας δύο ταχυτήτων και την αναγκαία δέσμευση για χρήση της τεχνολογίας των πληροφοριών έτσι ώστε να μειωθούν αυτοί οι κίνδυνοι μάλλον παρά να αυξηθούν[semigr ]

- την ανάγκη για ένα ισχυρό ρυθμιστικό πλαίσιο για τον έλεγχο και τη χρήση των δικτύων και των περιεχομένων τους, της πνευματικής ιδιοκτησίας, της προσωπικής ασφάλειας και των νέων μορφών εργασίας, εμπορίου, περίθαλψης ή άλλων κοινωνικών δραστηριοτήτων από απόσταση, ώστε να εξασφαλισθεί η διεύρυνση μάλλον παρά η διακινδύνευση των προσωπικών και κοινωνικών δικαιωμάτων[semigr ]

- την ανάγκη εφαρμογής νέων πολιτικών σε ευρωπαϊκό επίπεδο έτσι ώστε να αποφευχθούν ασυνέπειες, αλληλοκαλύψεις και καθυστερήσεις[semigr ] ιδιαίτερα δεν την ανάγκη για ευρωπαϊκή ρυθμιστική αρχή στον τομέα των επικοινωνιών και την προώθηση προτύπων σε ευρωπαϊκό και παγκόσμιο επίπεδο[semigr ]

2. θεωρεί ότι η δράση της Ευρωπαϊκής Ένωσης σχετικά με τα ζητήματα που συνδέονται με την κοινωνία της πληροφορίας πρέπει να αναπτυχθεί στους εξής τομείς, πραγματοποιώντας παράλληλα σαφή διάκριση μεταξύ τους:

- ρυθμιστικά μέτρα, μέτρα έρευνας και ανάπτυξης και βιομηχανικής πολιτικής με στόχο να ενθαρρύνουν, να διευκολύνουν ή να συνοδεύσουν την πραγμάτωση πειραματικών ή επιχειρησιακών σχεδίων, υπηρεσιών ή δραστηριοτήτων γενικού ενδιαφέροντος βραχυπρόθεσμα έως μεσοπρόθεσμα[semigr ] ιδιαίτερα, προώθηση συγκεκριμένων επιχειρησιακών εφαρμογών σε τομείς δημοσίου ενδιαφέροντος, ιδίως δε στην εκπαίδευση, την περίθαλψη, την καταπολέμηση του κοινωνικού αποκλεισμού και της ανισότητας των φύλων, τη διαχείριση της κυκλοφορίας και τον έλεγχο της ρύπανσης, μέσω της στήριξης της ανάπτυξης εφαρμογών και της παροχής γενικού χαρακτήρα εργαλείων και υπηρεσιών που θα διευκολύνουν αυτές τις εξελίξεις[semigr ]

- στρατηγικοί προσανατολισμοί με βάση εμπεριστατωμένη και συνεχή κοινωνική και κοινωνιολογική εκτίμηση των μετασχηματισμών που προκαλούνται από τις τεχνολογικές μεταβολές[semigr ]

3. πιστεύει ότι είναι καθήκον των δημοσίων αρχών να καθοδηγούν, να ενθαρρύνουν και να συντονίζουν τις επενδυτικές πρωτοβουλίες, κατόπιν διαβούλευσης με τον ιδιωτικό τομέα, αποδίδοντας ιδιαίτερη σπουδαιότητα στην κοινωνία των πληροφοριών στο πλαίσιο των προγραμμάτων δημοσίων επενδύσεων και δαπανών[semigr ]

4. τονίζει, στο πλαίσιο αυτό, ότι οι δημόσιες αρχές έχουν την ηθική δέσμευση να προωθούν ενεργά, τόσο δίδοντας το παράδειγμα όσο και χρησιμοποιώντας χρηματοδοτικά κίνητρα, την ταχεία καθιέρωση αρχικά ευρωπαϊκών και, εν συνεχεία, διεθνών προδιαγραφών που θα επιτρέπουν τη διασύνδεση δικτύων και εφαρμογών υπό άριστες συνθήκες και χωρίς να μειώνεται η απόδοση ή η χρηστικότητά τους, και ενθαρρύνοντας την διάδοση των προϊόντων των πολυμέσων και τις διαλειτουργικές υπηρεσίες σε πανευρωπαϊκή κλίμακα, ενώ, παράλληλα, θα λαμβάνονται υπόψη τα ειδικά γλωσσολογικά και πολιτισμικά χαρακτηριστικά των λαών της Ευρώπης[semigr ]

5. ζητεί να ληφθούν για το λόγο αυτό συγκεκριμένα μέτρα στο πλαίσιο της υλοποίησης του προγράμματος δράσης, με κύριο στόχο τη στρατηγική σύνδεση των αραιοκατοικημένων αγροτικών περιοχών και των πλέον απόκεντρων περιφερειών της Ευρωπαϊκής Ένωσης, με όλους τους μερικούς τομείς της δημιουργούμενης κοινωνίας των πληροφοριών[semigr ]

6. ζητεί οι ΜΜΕ να ενθαρρυνθούν και να τους δοθεί η δυνατότητα να παράσχουν υπηρεσίες που να ανταποκρίνονται στις τοπικές και περιφερειακές πολιτιστικές και γλωσσικές ανάγκες[semigr ]

7. ζητεί να λάβει ιδιαιτέρως υπόψη η Επιτροπή τις ανάγκες των ΜΜΕ έτσι ώστε να μπορέσουν οι τελευταίες να επωφεληθούν από την ανάπτυξη νέων τηλεπικοινωνιακών τεχνολογιών όχι μόνο ως προμηθευτές αλλά και ως χρήστες´

8. εκφράζει την ανησυχία του για τους αυξανόμενους κινδύνους που συνιστούν για τον πλουραλισμό πληροφοριών και πολιτισμών η παγκόσμια τυποποίηση και η εξάλειψη των συνόρων μεταξύ των προμηθευτών υποδομών, υπηρεσιών ή εφαρμογών και περιεχομένου σε πολευθνικό επίπεδο, και ζητεί να διατυπωθούν σε κοινοτικό επίπεδο και, ει δυνατόν, σε διεθνές, ενιαίοι κανόνες για τον έλεγχο των συγκεντρώσεων και την αποτροπή αθέμιτων συγχωνεύσεων όσον αφορά τόσο τις υποδομές όσο και τις βασικές υπηρεσίες και εφαρμογές[semigr ]

9. πιστεύει ότι οι δημόσιοι ραδιοτηλεοπτικοί οργανισμοί πρέπει να είναι σε θέση να επενδύουν σε νέες οπτικοακουστικές υπηρεσίες και να ενθαρρύνονται να διαδραματίζουν κατευθυντήριο ρόλο στην πορεία ανάπτυξής τους προκειμένου:

- να προωθούν τους τοπικούς, περιφερειακούς, εθνικούς και ευρωπαϊκούς πολιτισμούς και την ανάπτυξη των ευρωπαϊκών οπτικοακουστικών βιομηχανιών στην κοινωνία πληροφοριών[semigr ]

- να παράγουν το καθοριστικής σπουδαιότητας για την κοινωνία πληροφοριών υλικό πολυμέσων υψηλής ποιότητας, το οποίο ενδείκνυνται κατά κύριο λόγο να προμηθεύουν οι δημόσιοι ραδιοτηλεοπτικοί οργανισμοί που διαθέτουν εκτεταμένα αρχεία στον τομέα αυτό

- να ενισχύουν την πολιτισμική έκφραση και τη γνήσια δυνατότητα επιλογής των καταναλωτών[semigr ]

Κοινωνικές συνέπειες και δικαιώματα των πολιτών

10. υπογραμμίζει ότι βασικός στόχος των πολιτικών αρχών όσον αφορά τη γέννηση της κοινωνίας της πληροφορίας πρέπει να είναι να δώσουν τη δυνατότητα στους πολίτες να ελέγχουν τις πληροφορίες και να μπορούν να τις χρησιμοποιούν για τους ατομικούς ή συλλογικούς σκοπούς τους, τόσο ως δέκτες όσο και ως δημιουργοί πληροφορίας και όχι να χρησιμοποιούνται οι πληροφορίες για τον έλεγχο των πολιτών[semigr ]

11. καλεί την Επιτροπή να εγκαινιάσει έρευνα, με βάση το φύλο σχετικά με τις συνέπειες της κοινωνίας των πληροφοριών σε όλη την Ευρώπη όσον αφορά τις γυναίκες και τους άνδρες στην οικονομική, κοινωνική και πολιτική ζωή, την πρόσβαση γυναικών και ανδρών στο INTERNET, την επιρροή των γυναικών στη δημιουργία της κοινωνίας των πληροφοριών και την επιρροή της τελευταίας στο χαρακτήρα και την έκταση των ευκαιριών απασχόλησης[semigr ]

12. καλεί την Επιτροπή να απευθύνει τις ενημερωτικές της εκστρατείες σε αμφότερα τα φύλα και να εγκαινιάσει πρόσθετη ειδική εκστρατεία για τις γυναίκες[semigr ]

13. ζητεί μεγαλύτερη χρησιμοποίηση των διαρθρωτικών ταμείων για την επαγγελματική κατάρτιση με τη βοήθεια των τεχνολογιών της πληροφορίας, τόσο για να διευρυνθούν οι δυνατότητες σταδιοδρομίας γυναικών με περιορισμένη εκπαίδευση, όσο και για να αυξηθεί η επιρροή των γυναικών σε επαγγελματικές ομάδες υψηλής εκπαίδευσης, καθώς και η συμμετοχή τους στην κοινωνική και πολιτική ζωή[semigr ]

14. χαιρετίζει από την άποψη αυτή τις εργασίες που έχουν πραγματοποιηθεί στο πλαίσιο του Φόρουμ για την κοινωνία των πληροφοριών και της ομάδας εμπειρογνωμόνων υψηλού επιπέδου με θέμα τις κοινωνικές και διαπροσωπικές πτυχές της κοινωνίας των πληροφοριών και ζητεί να υπάρξει παρόμοια συμμετοχή εκπροσώπων της κοινωνίας των πολιτών στην κατάρτιση μελλοντικών κοινοτικών μέτρων και σε προπαρασκευή της δημόσιας πολιτικής απόψεων[semigr ]

15. εκφράζει την άποψη ότι οι νέες ηλεκτρονικές μορφές διανομής πρέπει να χρησιμοποιηθούν για την ευρεία διάδοση δημόσιων πληροφοριών προς όλους τους πολίτες σε ευρωπαϊκό και εθνικό επίπεδο[semigr ] ωστόσο, εκφράζει τη λύπη του διότι η κοινοτική τεκμηρίωση που είναι διαθέσιμη σε ανοικτή γραμμή στο ευρύτερο κοινό παρουσιάζει μεγάλες αδυναμίες ως προς την ποιότητα, τον επίκαιρο χαρακτήρα και το εύρος της[semigr ] ζητεί από την Επιτροπή και το Συμβούλιο, καθώς και από το Γενικό Γραμματέα του, να καταβάλουν κάθε δυνατή προσπάθεια έτσι ώστε τα έγγραφα των θεσμικών οργάνων να είναι σύντομα διαθέσιμα δωρεάν και σε όλες τις επίσημες γλώσσες με μορφή που να προσφέρεται σε αναζήτηση και που να αξιοποιεί τις δυνατότητες των υπερμέσων[semigr ]

16. καλεί την Επιτροπή να λάβει υπόψη, στις προτάσεις της προς το Κοινοβούλιο και το Συμβούλιο, τις ανησυχίες και τις υποδείξεις που έχουν διατυπώσει οι συμβουλευτικοί οργανισμοί που δημιουργήθηκαν από την ίδια την Επιτροπή, όπως το «Φόρουμ της κοινωνίας των πληροφοριών»[semigr ]

Βιομηχανική πολιτική και τηλεπικοινωνίες

17. επισημαίνει με ικανοποίηση ότι, παρά τη δυσμενή κατάσταση όσον αφορά πολλές μορφές ηλεκτρονικού εξοπλισμού, η ευρωπαϊκή βιομηχανία της τεχνολογίας των πληροφοριών και τηλεπικοινωνιών είναι ανταγωνιστική και έχει ελπιδοφόρες δυνατότητες σε αυτές τις γοργά αναπτυσσόμενες αγορές[semigr ] ωστόσο, εκφράζει τη λύπη του διότι συνολικά οι ευρωπαϊκές επιχειρήσεις χαρακτηρίζονται από βραδύτητα όσον αφορά την ενσωμάτωση των πλέον πρόσφατων τεχνολογικών καινοτομιών και, το χειρότερο, δεν κατανοούν με την ίδια ακρίβεια όπως οι ανταγωνιστές τους την εγγενή αξία της πληροφορίας ως περιουσιακού στοιχείου ή ως μέσου επαφής με τους πελάτες ή τους προμηθευτές, καθώς και τη σπουδαιότητα της συγκέντρωσης και της αξιοποίησης, καθώς και της διάδοσης, πληροφοριών[semigr ]

18. τονίζει ότι η επανάσταση στην πληροφορία θα αποδειχθεί αξιόλογη για την κοινωνία στο βαθμό που ο αντίκτυπός της στην κατάσταση της απασχόλησης θα είναι γενικά θετικός[semigr ] επιδοκιμάζει, στο πλαίσιο αυτό, τις νέες τεχνολογικές εξελίξεις ως μια δυνατότητα για τη δημιουργία σύγχρονων και φιλοπεριβαλλοντικών θέσεων εργασίας και τη διευκόλυνση των ανθρώπινων εργασιών[semigr ] ζητεί ωστόαο λεπτομερή αξιολόγηση του κινδύνου υπονόμευσης της ελευθερίας του συνεταιρίζεσθαι και της εκπροσώπησης των εργαζομένων ως αποτέλεσμα της αποκέντρωσης και εξατομίκευσης των εργασιακών σχέσεων[semigr ]

19. πιστεύει ότι είναι καθήκον των εργοδοτών, των εργαζομένων και των δημόσιων αρχών να διαμορφώσουν από κοινού με σαφήνεια και να αντιμετωπίσουν αποτελεσματικά τα προβλήματα που συνδέονται με διάφορες μορφές τηλεργασίας, αποδίδοντας ιδιαίτερη σπουδαιότητα στην εξασφάλιση γενικότερης πρόσβασης στην επαγγελματική κατάρτιση και μετεκπαίδευση που απαιτείται για την προσαρμογή του επιπέδου δεξιοτήτων του εργατικού δυναμικού στο απαιτούμενο από τις νέες τεχνολογίες επίπεδο, και ειδικά για τους λιγότερο ειδικευμένους εργαζόμενους, τους διακινούμενους εργαζόμενους, τα μειονεκτούντα άτομα, και τους ηλικιωμένους[semigr ]

20. θεωρεί ότι η ανάπτυξη της ανταγωνιστικότητας της ευρωπαϊκής βιομηχανίας εξαρτάται ιδιαίτερα από την ικανότητα της Ένωσης να εξασφαλίσει επικοινωνίες χαμηλού κόστους μέσω αποτελεσματικών δικτύων και υπηρεσιών, τις οποίες θα μπορούν να χρησιμοποιήσουν οι επιχειρήσεις, ιδιαίτερα οι μικρές και μεσαίες[semigr ] επιμένει στην ανάγκη να ενθαρυνθεί η ανάπτυξη του ΙSDN με συναφείς υπηρεσίες γενικού χαρακτήρα έτσι ώστε να βοηθηθεί η άμεση δημιουργία πολλών νέων εφαρμογών, καθώς και στην ανάγκη να προωθηθεί η σταδιακή ανάπτυξη των δυνατοτήτων ευρείας ζώνης για υπηρεσίες και εφαρμογές πολυμέσων[semigr ] τονίζει, στο πλαίσιο αυτό, τη σπουδαιότητα των προγραμμάτων των διευρωπαϊκών δικτύων για τις τηλεπικοινωνίες[semigr ]

21. καλεί την Επιτροπή και τα κράτη μέλη να δημιουργήσουν το νομοθετικό, και ιδίως δημοσιονομικό, πλαίσιο που θα επιτρέπει τη διάθεση κεφαλαίου επιχειρησιακού κινδύνου για νεοιδρυθείσες και καινοτόμους ΜΜΕ προκειμένου να προωθηθεί η ανάπτυξη και χρήση των υπηρεσιών της κοινωνίας των πληροφοριών[semigr ] ζητεί, στο πλαίσιο αυτό, να ληφθεί ειδική μέριμνα για τις ΜΜΕ όσον αφορά την πρόσβασή τους στις νέες διαρθρώσεις τηλεπικοινωνιών και στην τεχνολογία πληροφόρησης, λαμβάνοντας υπόψη τις ειδικές τους ανάγκες και δημιουργώντας γι' αυτές χρηματοδοτικές δυνατότητες, ούτως ώστε να δημιουργηθούν οι κατάλληλες προϋποθέσεις για να μπορούν να συμβάλλουν στην ανάπτυξη της κοινωνίας των πληροφοριών σε ανταγωνιστική βάση[semigr ]

22. εκφράζει για μια ακόμη φορά την επιδοκιμασία του για τη διαδικασία ελευθέρωσης της αγοράς τηλεπικοινωνιών στην Ευρωπαϊκή Ένωση, ως μέσον για τη μείωση του κόστους των τηλεπικοινωνιών και για την προώθηση της αυξημένης προσφοράς προηγμένων προϊόντων, υπό τον όρο ότι η διαδικασία αυτή δεν θα στηρίζεται απλώς και μόνο στους κανόνες του ανταγωνισμού και ότι θα ακολουθηθεί ενεργητική πολιτική για μια εξελισσόμενη καθολική υπηρεσία έτσι ώστε να περιλαμβάνει, καθώς η διαθεσιμότητα στην αγορά θα αυξάνει, την πρόσβαση στα δίκτυα, τις υπηρεσίες και το περιεχόμενο των τηλεπικοινωνιών για όλους τους πολίτες, τόσο ως άτομα όσο και στο πλαίσιο θεσμών δημοσίου ενδιαφέροντος, όπως τα σχολεία, βιβλιοθήκες ή κοινωνικά κέντρα, και ΜΚΟ, έτσι ώστε να ενισχυθεί η οικονομική και κοινωνική συνοχή της Ένωσης[semigr ]

23. πιστεύει ότι είναι απαραίτητη μια ισχυρή βάση παραγωγής και υψηλά επίπεδα επενδύσεων στην ευρωπαϊκή οπτικοακουστική βιομηχανία ούτως ώστε να εξασφαλιστεί ότι οι Ευρωπαίοι επωφελούνται οικονομικά, πολιτισμικά και κοινωνικά από την ανάπτυξη της κοινωνίας των πληροφοριών[semigr ]

24. ζητεί η ελευθέρωση του τηλεπικοινωνιακού δικτύου να συνοδεύεται με την παροχή εγγυήσεων για καθολική δημόσια υπηρεσία, βάσει ελάχιστων όρων καθολικής παροχής, τους οποίους θα πληρούν οι ιδιοκτήτες και οι διαχειριστές των τηλεπικοινωνιών και όπου αυτό είναι αναγκαίο να στηρίζεται από πλευράς Ευρωπαϊκής Ένωσης ή από κίνητρα της εθνικής κυβέρνησης[semigr ]

25. ζητεί να ληφθεί ιδιαιτέρως υπόψη κατά την ελευθέρωση ο κατοχυρωμένος στη Συνθήκη για την ΕΕ στόχος της ενίσχυσης της οικονομικής και κοινωνικής συνοχής[semigr ]

26. εκφράζει τη βαθύτατη δυσαρέσκειά του για τη συμπεριφορά της κυβέρνησης των ΗΠΑ κατά τη διάρκεια των διαπραγματεύσεων στο πλαίσιο του Παγκόσμιου Οργανισμού Εμπορίου με θέμα την ελευθέρωση των τηλεπικοινωνιών, με τη διατύπωση αιτημάτων της τελευταίας στιγμής που ήταν απαράδεκτα για όλους τους άλλους διαπραγματευόμενους και που οδήγησαν στην αναβολή του γύρου των διαπραγματεύσεων[semigr ]

27. καλεί την Επιτροπή να δεσμευτεί σχετικά με την επιτυχημένη έκβαση των διαπραγματεύσεων του Παγκόσμιου Οργανισμού Εμπορίου, έτσι ώστε η συνεχιζόμενη διαδικασία ελευθέρωσης στην Ένωση να μην οδηγήσει στο άνοιγμα των ευρωπαϊκών αγορών σε επιχειρήσεις τρίτων χωρών παρά μόνο εάν δημιουργηθούν συγκρίσιμες ευκαιρίες για επιχειρήσεις και επενδυτές της Ευρωπαϊκής Ένωσης, τόσο όσον αφορά το περιεχόμενο όσο και σχετικά με τα δίκτυα και τις υπηρεσίες[semigr ]

Πνευματικές πτυχές και πνευματική ιδιοκτησία

28. υπογραμμίζει ότι, έστω και εάν η καθολική διαθεσιμότητα «αυτοκινητοδρόμων της πληροφορίας» που να επιτρέπουν τη χρήση τηλεπικοινωνιακών υπηρεσιών σε συμβολικό κόστος δεν πρέπει να αναμένεται στο άμεσο μέλλον, η προθυμία των επενδυτών να εισέλθουν στην αγορά των τηλεπικοινωνιών και η ταχεία εξέλιξη του υλικού και του λογισμικού θα άρουν τα σημεία καθυστέρησης που συναντώνται σήμερα, όσον αφορά την πρόσβαση στις εφαρμογές, ταχύτερα από ό,τι προβλεπόταν[semigr ] τούτο σημαίνει ότι καθίσταται αναγκαία η ταχεία εφαρμογή ενός προσαρμοσμένου νομικού πλαισίου, για την παραγωγή διανομή και χρήση πληροφοριών, εν πλήρει σεβασμώ του δικαιώματος στην πνευματική ιδιοκτησία (δικαιώματα δημιουργού και συγγενή δικαιώματα) σύμφωνα με τους ευρωπαϊκούς κανόνες[semigr ]

29. ζητεί ιδιαίτερα η κρατική παρέμβαση στον τομέα της κοινωνίας των πληροφοριών, ιδιαιτέρως δε όσον αφορά την πνευματική ιδιοκτησία, τα δικαιώματα των πολιτών και την καταπολέμηση της εγκληματικότητας, και ειδικότερα με τις χρήσεις του Internet, να υπόκειται σε διεθνή συνεργασία έτσι ώστε να καθοριστούν οι απαιτήσεις σχετικά με την απαραίτητη δημόσια δράση για την προστασία των ατόμων και της κοινωνίας συνολικά από εγκληματικές ή ανέντιμες πρακτικές χωρίς να περιορίζονται τα θεμιτά δικαιώματα των χρηστών να ανταλλάσσουν πληροφορίες και να επικοινωνούν μεταξύ τους μέσω των διασυνδεδεμένων δικτύων και χωρίς να επεκτείνονται εθνικοί περιορισμοί πέρα από τη γεωγραφική περιοχή στην οποία έχουν εφαρμογή[semigr ]

30. από την άποψη αυτή αναθέτει στον Πρόεδρό του να καλέσει τα κοινοβούλια των χωρών της ομάδας G7 να εγκαθιδρύσουν μόνιμες συνδέσεις μεταξύ τους έτσι ώστε να προγραμματισθούν ενδεχόμενες κοινές κοινοβουλευτικές πρωτοβουλίες στους τομείς αυτούς και κοινή παρακολούθηση της συνεχιζόμενης νομοθετικής εργασίας[semigr ]

31. καλεί την Επιτροπή και το Συμβούλιο να παρακολουθούν εκ του σύνεγγυς - και, όπου είναι δυνατόν, να προκαταλαμβάνουν - τις ταχύτατες τεχνολογικές και νομικές μεταβολές, καθώς και την εξέλιξη των στρατηγικών και των συμμαχιών των επιχειρήσεων, και την ανάδειξη νέων κοινωνικών γεγονότων που δημιουργούνται από τις μεταβολές αυτές, έτσι ώστε να είναι ικανά να αντιδρούν ακαριαία και να προλαμβάνουν τη δημιουργία νομικών κενών που μπορούν να οδηγήσουν σε απαράδεκτα τετελεσμένα γεγονότα[semigr ]

32. υπογραμμίζει την ανάγκη της καθιέρωσης ενός κατάλληλου ρυθμιστικού και νομοθετικού πλαισίου ενόψει της προοπτικής της πραγμάτωσης μιας κοινωνίας της πληροφόρησης, η οποία, προκειμένου να είναι αποτελεσματική, πρέπει να κατευθύνεται και να καθοδηγείται σε υπερεθνικό επίπεδο[semigr ]

33. υπογραμμίζει ότι είναι απαραίτητο για την ανάπτυξη της κοινωνίας των πληροφοριών και για την ανταγωνιστικότητα της Ευρώπης οι νέες υπηρεσίες να μπορούν να αξιοποιήσουν τα πλεονεκτήματα της εσωτερικής αγοράς και ότι χρειάζεται βελτίωση της ανταλλαγής των πληροφοριών, του συντονισμού και της διαφάνειας σε ό,τι αφορά τις νομοθετικές πρωτοβουλίες των κρατών μελών ώστε να προληφθεί ένας νομοθετικός κατακερματισμός[semigr ]

34. θεωρεί ότι πρέπει να επικυρωθεί η προθεσμία του 1998 που εξάλλου έχει ήδη αποφασισθεί, ως προθεσμία προ της οποίας - εκτός ορισμένων παρεκκλίσεων που παραχωρούνται κατόπιν κοινής συμφωνίας - θα πρέπει να ολοκληρωθεί σε επίπεδο Ευρωπαϊκής Ένωσης στη διαδικασία ελευθέρωσης των υποδομών τηλεπικοινωνιών[semigr ]

35. θεωρεί ουσιαστικής σημασίας τα πολυάριθμα προβλήματα αρίθμησης που συνδέονται με το πυκνό προβλεπόμενο πρόγραμμα να αντιμετωπίζονται σε όλα τα κράτη με την βούληση του να αποφευχθεί ο κίνδυνος μιας Ευρώπης δύο ή περισσοτέρων ταχυτήτων γεγονός που θα εμπόδιζε να αντιμετωπισθούν οι προκλήσεις με την αναγκαία πνοή και να εκπονηθούν στρατηγικές που θα είναι σε θέση να εξασφαλίζουν μία δυναμική και ανταγωνιστική παρουσία όλης της Ευρώπης στο διεθνές προσκήνιο[semigr ]

36. θεωρεί ότι οι εργασίες της Επιτροπής όσον αφορά την κοινωνία της πληροφόρησης παρουσιάζουν βασικές ελλείψεις στοαποφασιστικής σημασίας θέμα των περιεχομένων, δηλαδή όσον αφορά τα προγράμματα που θα πρέπει να κυκλοφορήσουν και την προστασία που πρέπει, να εξασφαλίζεται στις πολιτιστικές και γλωσσικές πτυχές[semigr ]

37. θεωρεί ότι η Ευρωπαϊκή Ένωση πρέπει να εκπροσωπείται σε πλαίσιο OMPI και OMC (TRIPS) με μια κοινή θέση των κρατών μελών, ιδίως όσον αφορά την επέκταση της προστασίας της πνευματικής ιδιοκτησίας[semigr ]

38. θεωρεί ότι η υπερβολική εκ μέρους της Επιτροπής χρησιμοποίηση του άρθρου 90 της Συνθήκης ΕΚ για την έγκριση ορισμένων εκ των σημαντικότερων οδηγιών σχετικά με την ελευθερία (καλωδιακά τηλεοπτικά δίκτυα, κινητή τηλεφωνία και εναλλακτικές υποδομές) κινδυνεύει να οξύνει τις αντιθέσεις μεταξύ των κρατών, εάν δεν συνοδεύται από την απαραίτητη συζήτηση σε πλαίσιο Κοινοβουλίου και άλλων αρμοδίων θεσμικών οργάνων, να καταστήσει μάταια τη δημοκρατική αντιπαράθεση μεταξύ των παραγόντων του τομέα και της κοινής γνώμης και να έχει ως εκ τούτου πολύ αρνητικές συνέπειες[semigr ]

39. φρονεί ότι πρέπει να ξεπερασθεί η παραδοσιακή έννοια της ραδιοφωνικής μετάδοσης δεδομένου ότι χρειάζεται να περιληφθεί σ' αυτήν με μια ενημερωμένη αναδιατύπωση της η μετάδοση σε ένα εν δυνάμει κοινό και τούτο προκειμένου να επιφυλλάσεται στα έργα ομοιογενής μεταχείριση εις τρόπον ώστε να αποφεύγονται προνομιακές συνθήκες στο πλαίσιο του ανταγωνισμού[semigr ]

40. θεωρεί δικαιολογημένη τη διατήρηση της εξουσίας ρύθμισης μέσω των εθνικών νομοθεσιών δεδομένου ότι εμπίπτουν στην αρμοδιότητα τους οι συνθήκες άσκησης της δραστηριότητας ραδιοφωνικής μετάδοσης και των καλωδιακών διανομών και υπό τον όρο ότι η ρύθμιση αυτή θα σέβεται την κοινοτική νομοθεσία[semigr ]

41. λαμβάνει γνώση της επίσημης αναγγελίας εκ μέρους της Επιτροπής της βούλησης να ετοιμασθεί στις αρχές του 1996 πρόταση οδηγίας για την προληπτική προστασία των κανόνων ανταγωνισμού και για την εγγύηση των θεμελιωδών συνθηκών πλουραλισμού στην πληροφόρηση, εις τρόπον ώστε να πραγματοποιηθεί η ενοποίηση των αγορών με πλήρη σεβασμό των θεμελιωδών δικαιωμάτων όπως αυτά ορίζονται στην Ευρωπαϊκή Σύμβαση των Δικαιωμάτων του Ανθρώπου και συγκεκριμένα στο άρθρο 10[semigr ]

42. εκφράζει την πλήρη συναίνεσή του όσον αφορά τη συγκρότηση, βάσει της οδηγίας που αναφέρεται στην παράγραφο 37, μιας Αρχής σε ευρωπαϊκό επίπεδο που σε πλαίσιο σεβασμού της επικουρικότητας και με αναγνωρισμένη ανεξαρτησία θα εγγυάται μια αποτελεσματική σύγκλιση αποφάσεων και προγραμμάτων δράσης, καθώς και μια διαρκή επιτήρηση όσον αφορά τη διεξαγωγή ενός θεμιτού ανταγωνισμού και τις απαραίτητες συνθήκες για την εξάπλωση ενός πραγματικού πλουραλισμού[semigr ]

43. είναι πεπεισμένο ότι πρέπει να συγκεκριμενοποιηθούν σύντομα κανόνες και όργανα για την προστασία των χρηστών και ιδιαίτερα των ανηλίκων από προγράμματα βιαίου και πορνογραφικού περιεχομένου, μεταξύ άλλων και με την προώθηση των δεόντων κωδικών αυτορρύθμισης των διαχειριζομένων τα δίκτυα[semigr ]

44. είναι της γνώμης ότι θα ήταν λάθος να περιληφθεί στη γενική κατηγορία των πληροφοριών το σύνολο των προϊόντων ή έργων και υπογραμμίζει την ανάγκη να εξασφαλισθεί με αποτελεσματικό και σύγχρονο τρόπο η προστασία των βάσεων δεδομένων, καθώς και των ανθρωπίνων ελευθεριών, μέσω οδηγίας πλαισίου σχετικά με την προστασία των προσωπικών δεδομένων και της ιδιωτικής ζωής[semigr ]

45. είναι της γνώμης ότι κατά την εκπλήρωση του στόχου της ελευθέρωσης των υποδομών πρέπει να δοθεί ιδιαίτερο βάρος στα γενικά συμφέροντα, στη λειτουργία και εκπλήρωση της παγκόσμιας υπηρεσίας, στη διαφάνεια των διαδικασιών έγκρισης και χορήγησης αδειών, στη δυνατότητα πρόσβασης στα δίκτυα και στις κανονιστικές προσαρμογές που θα καταστούν αναγκαίες[semigr ]

46. θεωρεί θεμελιώδους σημασίας την προώθηση στα κατοικημένα κέντρα και κατά προτεραιότητα σε εκείνα με ιστορικό και καλλιτεχνικό χαρακτήρα της επέκτασης του καλωδιακού δικτύου και της προαγωγής κάποιων μορφών πρόσβασης στις υπηρεσίες κοινής ωφελείας[semigr ]

47. εκφράζει τη λύπη του, ιδίως όσον αφορά την παγκόσμια υπηρεσία, γιατί το αποφασιστικής σημασίας αυτό θέμα αντιμετωπίζεται κατά τρόπο ασαφή και χωρίς να του αποδίδεται η πρωταρχική σημασία που έχει[semigr ]

48. υπογραμμίζει με ανησυχία την καθυστέρηση με την οποία εφαρμόζεται το πρόγραμμα σχετικά με την προστασία της πνευματικής ιδιοκτησίας, των συγγραφικών και συναφών δικαιωμάτων, και ζητεί την ταχεία έγκριση διατάξεων, ιδίως σε ό,τι αφορά τη χρήση των αντιγράφων και την ιδιωτική χρήση της ραδιοτηλεοπτικής παραγωγής[semigr ]

49. εκφράζει την ικανοποίηση του γιατί άρχισε η εκπόνηση των αναγκαίων μελετών προκειμένου να εξακριβωθεί η δυνατότητα εφαρμογής τεχνικών συστημάτων προστασίας των έργων που θα εμποδίζουν την πραγματοποίηση με εξουσιοδοτημένων ιδιωτικών ψηφιακών αντιγράφων και θεωρεί ότι πρέπει σε πλαίσιο OMPI να καταβληθεί προσπάθεια για την προώθηση συναφών ρυθμίσεων στα κράτη μέλη[semigr ]

50. θεωρεί ακόμη επείγουσα και απαραίτητη την καταπολέμηση της πειρατείας όσον αφορά τα ακουστικά και οπτικοακουστικά έργα και εκφράζει την ευχή, παράλληλα με τη δέουσα ενίσχυση των πνευματικών και συναφών δικαιωμάτων, να αρχίσει μια εκστρατεία ευαισθητοποίησης του κοινού προκειμένου να προαχθεί ο σεβασμός της πνευματικής ιδιοκτησίας σε ευρωπαϊκή κλίμακα[semigr ]

51. φρονεί ότι η ανάπτυξη της ψηφιακής τεχνικής αυτής καθ' αυτής δεν απαιτεί ουσιώδεις τροποποιήσεις όσον αφορά την προστασία των ήδη υφισταμένων δικαιωμάτων[semigr ]

52. θεωρεί ότι η πρόταση της αναθεώρησης της οδηγίας 89/552 πρέπει να συζητηθεί και να υιοθετηθεί το ταχύτερο δυνατό προκειμένου να καταστεί ακριβέστερη και αποτελεσματικότερη και να ενημερωθεί σε σχέση με μία εικόνα των ραδιοτηλεοπτικών συστημάτων που μεταβάλλεται εκ βάθρων[semigr ]

53. επαναλαμβάνει ότι για τον οπτικοακουστικό τομέα χρειάζεται να εδραιωθούν τα μερικά άλλα θετικά αποτελέσματα που επετεύχθησαν σε πλαίσιο GATT αποκαθιστώντας τα στοιχεία ιδιομορφίας και εξαιρετικού χαρακτήρα με τα οποία πρέπει να εξετάζεται ο τομέα αυτός, μεταξύ άλλων και σε πλαίσιο OMC από την έναρξη της νέας φάσης διαπραγματεύσεων που προβλέπεται για τις αρχές του 1996[semigr ]

54. εκφράζει τη λύπη του για την έλλειψη ευρωπαϊκού συντονισμού στο πλαίσιο της διεθνούς ένωσης επικοινωνιών και διατυπώνει αμφιβολίες για την απόφαση που ελήφθη στο πλαίσιο της ίδιας ένωσης το Νοέμβριο του 1995, με την οποία παραχωρείται στις ΗΠΑ εξαιρετικά ευνοϊκή πρόσβαση στις δορυφορικές συχνότητες[semigr ]

55. συμμερίζεται τις ανησυχίες όσων πιστεύουν ότι, εφόσον δεν καταστούν σεβαστές οι κοινωνικές, πολιτιστικές και γλωσσικές πτυχές (που σήμερα έχουμε ελάχιστα συνειδητοποιήσει) μιας κοινωνίας της πληροφόρησης σε οικουμενικό επίπεδο, εφόσον δεν υπάρξει αποτελεσματικός συντονισμός σε ό,τι αφορά την επιστημονική έρευνα και την τεχνολογική ανάπτυξη, εφόσον τέλος η πολιτική των ραδιοτηλεοπτικών μέσων στερείται μιας «στρατηγικής περιεχομένου» ικανής να αντιμετωπίσει τις προκλήσεις, οι προοπτικές που επιδιώκουμε κινδυνεύουν να αποδειχθούν καρπός υπερβολικής αισιοδοξίας και όχι ρεαλιστικού και σοβαρού σχεδιασμού.

Κοινωνικές πτυχές

56. υπογραμμίζει ότι η ευελιξία των νέων υπηρεσιών επικοινωνιών θα καταστήσει δυνατές νέες μορφές εργασίας και κοινωνικής δραστηριότητας οι οποίες σε πολλές περιπτώσεις θα ανταποκρίνονται στις απαιτήσεις των ατόμων για περισσότερο εξατομικευμένη και ευέλικτη οργάνωση του χρόνου τους[semigr ] ως εκ τούτου θα πρέπει να σχεδιαστεί ένα προσαρμοσμένο πλαίσιο που να προστατεύει και να αναβαθμίζει τα θεμελιώδη κοινωνικά δικαιώματα, αλλά αυτή η κοινωνική απαίτηση δεν θα πρέπει να παρεμποδίζεται από συντηρητικές ή συντεχνιακές αντιλήψεις[semigr ]

57. πιστεύει ότι η ενημέρωση των εργαζομένων κατ' οίκον σχετικά με τους κινδύνους της χρήσης εξοπλισμού VDU (Visual Display Unit) είναι βασική προκειμένου να διατηρηθούν τα πρότυπα υγείας και ασφαλείας των εργαζομένων σε γραφεία για εκείνους από αυτούς που θα εργάζονται κατ' οίκον[semigr ] ζητεί να διεξαχθεί συγκριτική μελέτη σχετικά με τις επιπτώσεις της τηλεεργασίας στην υγεία των τηλεργαζομένων και να ενσωματωθούν οι προδιαγραφές ασφαλείας σε ένα κώδικα ορθής πρακτικής[semigr ]

58. φρονεί ότι η αποσαφήνιση του νομικού καθεστώτος απασχόλησης των τηλεργαζομένων είναι απαραίτητη και ότι χρειάζεται νομοθεσία που να προβλέπει ότι οι τηλεεργαζόμενοι έχουν καθεστώς μισθωτού και επομένως απολαύουν των ιδίων δικαιωμάτων όπως και οι άλλοι μισθωτοί[semigr ] ζητεί εν προκειμένω ειδική οδηγία η οποία να παραχωρεί στους τηλεεργαζόμενους νόμιμο καθεστώς απασχόλησης[semigr ]

Απασχόληση

59. υποστηρίζει την ανάπτυξη και την απελευθέρωση της υποδομής των τηλεπικοινωνιών -με την προϋπόθεση ότι θα ισχύουν αυστηροί όροι όσον αφορά τη γεωγραφική διαθεσιμότητα και τη γενικευμένη προσφορά παροχής υπηρεσιών και ότι θα προσφέρεται η δυνατότητα για δημιουργία συστήματος διπλής χρήσεως από δημόσιους και ιδιωτικούς χρήστες- ως σημαντική δυνατότητα δημιουργίας νέων θέσεων εργασίας[semigr ] φρονεί, ωστόσο, ότι η κατάργηση θέσεων εργασίας που ενδέχεται να έχουν ως αποτέλεσμα οι ενέργειες αυτές θα πρέπει να αντισταθμισθεί με τη λήψη ειδικών μέτρων στον εν λόγω τομέα[semigr ]

60. εμμένει στην άποψη ότι εις ό,τι αφορά την πρόσβαση στις νέες υποδομές στον τομέα των τηλεπικοινωνιών, θα πρέπει να ληφθούν ιδιαίτερα υπόψη οι ανάγκες και οι οικονομικές δυνατότητες και οι δυνατότητες για κατάρτιση των μικρομεσαίων και πολύ μικρών επιχειρήσεων[semigr ]

61. καλεί την Ευρωπαϊκή Ένωση να ελευθερώσει πόρους για την προώθηση των καινοτόμων σχεδίων και αντιλήψεων, όπως τα τηλεκέντρα, τα ηλεκτρονικά γραφεία εξεύρεσης εργασίας, τα teleworkshops για νέους επιχειρηματίες και παράλληλες οικονομίες, καθώς και για μια πιο ενδελεχή μελέτη των δυνατοτήτων της τηλεργασίας[semigr ]

62. επισημαίνει εκ νέου τη σημασία των προτάσεων της Λευκής Βίβλου Delors ήτοι, κυρίως στην περίπτωση των ολιγότερων καταρτισμένων εργαζομένων, ταχεία μετατόπιση των φόρων από την εργασία στην κατανάλωση και την ενέργεια, πράγμα που είναι αναγκαίο για τη δημιουργία μιας πολιτικής στο πλαίσιο της οποίας η εφαρμογή της Τεχνολογίας της πληροφορίας θα έχει θετικές επιπτώσεις για την απασχόληση[semigr ]

63. καλεί τα κράτη μέλη και την Ευρωπαϊκή Ένωση να προσαρμόσουν τις τεχνολογίες των πληροφοριών στο δημόσιο τομέα, κατά τρόπον ώστε να συμβάλλουν στην απλοποίηση των δημοκρατικών διαδικασιών και την ελευθέρωση ανθρωπίνου δυναμικού, το οποίο θα μπορεί να χρησιμοποιηθεί για τη βελτίωση των υπηρεσιών προς την πελατεία[semigr ]

64. καλεί την Επιτροπή και τα κράτη μέλη να εγκαινιάσουν, στο πλαίσιο της μετάβασης προς την κοινωνία των πληροφοριών, ευρεία συζήτηση για τις μελλοντικές αναγκαίες και ευκταίες μορφές δημοσίας μέριμνας ή παραγωγής δημοσίων αγαθών[semigr ]

Εκπαίδευση και κατάρτιση

65. πρεσβεύει την άποψη ότι το σημερινό εκπαιδευτικό σύστημα θα πρέπει να τροποποιηθεί ριζικά ούτως ώστε να είναι σε θέση να προετοιμάσει τους νέους για μία θέση στην κοινωνία των πληροφοριών και να εξασφαλίσει στα πάσης ηλικίας άτομα μία θέση στην κοινωνία των πληροφοριών, επισημαίνει στο πλαίσιο αυτό την ανάγκη και τη σημασία των κύκλων εκπαίδευσης, επαγγελματικής επιμόρφωσης και μετεκπαίδευσης, κυρίως για τις ομάδες του πληθυσμού που κινδυνεύουν να περιθωριοποιηθούν ακόμη περισσότερο λόγω των νέων εξελίξεων[semigr ]

66. καλεί την Επιτροπή να προβεί σε έρευνα σχετικά με τις δυνατότητες υλοποίησης της προτάσεως της Επιτρόπου κ. Cresson περί επιβολής φόρου 0,5% στα δίκτυα επικοινωνίας, τα έσοδα του οποίου θα μπορούσαν να χρησιμοποιηθούν για την προώθηση και την εκπόνηση εκπαιδευτικών προγραμμάτων και επαγγελματικής κατάρτισης, συνεχούς εκπαίδευσης και μετεκπαίδευσης[semigr ] αναθέτει στις αρμόδιες επιτροπές του να εκπονήσουν έκθεση στην οποία θα καλείται η Ευρωπαϊκή Επιτροπή να υποβάλει τις κατάλληλες προτάσεις, βάσει του άρθρου 138Β της Συνθήκης[semigr ]

67. προειδοποιεί ότι είναι αυταπάτη η ιδέα πως μέσω της τεχνολογίας των τηλεπικοινωνιών και της πληροφόρησης (ICT) θα μπορούν να επιλυθούν υπάρχοντα προβλήματα στον τομέα της εκπαίδευσης και επισημαίνει στην ΕΕ και στις εθνικές αρμόδιες αρχές ότι είναι αναγκαίο να αναληφθούν ιδιαίτερες προσπάθειες προκειμένου να διασφαλισθεί η τήρηση της αρχής της παροχής ίσων ευκαιριών όσον αφορά τις δυνατότητες εκπαίδευσης στην κοινωνία της πληροφόρησης και προκειμένου να εξελιχθούν περαιτέρω οι υπάρχουσες δυνατότητες εκπαίδευσης[semigr ]

68. καλεί επειγόντως τα κράτη μέλη και την Ευρωπαϊκή Ένωση να προωθήσουν τη συνεργασία μεταξύ βιβλιοθηκών, σχολείων, ανωτέρων εκπαιδευτικών ιδρυμάτων και επιχειρήσεων, ιδιαίτερα των μικρομεσαίων επιχειρήσεων, στον τομέα της εισαγωγής και τη χρήση Τεχνολογιών της Πληροφορίας και της εκπαίδευσης στον εν λόγω τομέα και επισημαίνει την ανάγκη να καταστούν προσιτά στον καθένα τα δημόσια ιδρύματα, όπως λόγου χάρη οι δημόσιες βιβλιοθήκες, προς αποφυγή του κοινωνικού αποκλεισμού ορισμένων ομάδων του πληθυσμού[semigr ]

69. καλεί την Επιτροπή όπως, στο πλαίσιο του Ευρωπαϊκού Έτους για την Εκπαίδευση και την Κατάρτιση, προσδώσει ιδιαίτερη προσοχή στις δυνατότητες των νέων Τεχνολογιών Πληροφορίας[semigr ]

70. εις ό,τι αφορά τη δυνατότητα δημιουργίας απασχόλησης στις απομακρυσμένες και τις πλέον απομακρυσμένες περιφέρειες χάρη στις τεχνολογίες των πληροφοριών και των επικοινωνιών, επισημαίνει την ανάγκη κατάλληλης εκπαίδευσης του εγχωρίου πληθυσμού[semigr ]

Η οργάνωση της εργασίας και η ποιότητα της εργασίας

71. συνηγορεί υπέρ ενός κοινωνικού διαλόγου με τους κοινωνικούς εταίρους σχετικά με τις επικείμενες αλλαγές στις σχέσεις εργασίας και τους κινδύνους που απειλούν τα δικαιώματα των εργαζομένων[semigr ] καλεί την Επιτροπή όπως, κατόπιν διαβούλευσης με τους κοινωνικούς εταίρους, αναπτύξει το ταχύτερο δυνατόν ένα πλαίσιο κοινωνικής νομοθεσίας για την κοινωνία των πληροφοριών και να ελέγξει την υφιστάμενη νομοθεσία υπό το φως των νέων εξελίξεων[semigr ]

72. επισημαίνει ότι βάσει της αναμενόμενης αύξησης της τηλεργασίας θα πρέπει να ληφθούν μέτρα σε ό,τι αφορά τη στέγαση, τη φύλαξη των παιδιών, την κοινωνική ασφάλιση, την ασφάλεια και την υγεία στον τόπο εργασίας και την προστασία της ιδιωτικής ζωής[semigr ] θα πρέπει επίσης να ληφθούν μέτρα για την προστασία και την ίση μεταχείριση των τηλεργαζομένων βάσει του εργατικού δικαίου όπως και όλων των ατόμων που εργάζονται σε μια επιχείριση και καλεί την επιτροπή να υποβάλει το ταχύτερο δυνατό οδηγία σχετικά με την τηλεργασία και την κατ' οικόν εργασία[semigr ] εκφράζει την επιθυμία όπως δοθεί ιδιαίτερη προσοχή στους «ελευθέρους συνεργάτες» και στα άτομα που εργάζονται με κακή κοινωνική κάλυψη[semigr ]

73. καλεί τις κυβερνήσεις των κρατών μελών όπως, στο πλαίσιο της επόμενης Διακυβερνητικής Διάσκεψης, να χορηγήσουν στην Ευρωπαϊκή Ένωση τις αναγκαίες αρμοδιότητες προκειμένου να υπογράψει τις διεθνείς συμβάσεις που απαιτούνται στο πλαίσιο της ανάπτυξης της παγκόσμιας κοινωνίας των πληροφοριών για την πρόληψη του κοινωνικού ντάμπινγκ[semigr ]

Κοινωνική συνοχή

74. συμμερίζεται την ανησυχία της Επιτροπής των Περιφερειών ότι η εκ μέρους της Επιτροπής προσέγγιση είναι υπέρμετρα συγκεντρωτική και δεν προσδιορίζει επαρκώς το ρόλο των τοπικών και περιφερειακών αρχών, πράγμα το οποίο, υπό την προοπτική της δυνατότητας δίκαιης κατανομής της απασχόλησης που προσφέρουν οι τεχνολογίες της πληροφορίας, είναι επικίνδυνη και θα μπορούσε να οδηγήσει στην πλήρη περιθωριοποίηση ορισμένων περιφερειών[semigr ]

75. κρίνει συνεπώς όχι μόνο ότι θα πρέπει να χρησιμοποιηθούν τα διαρθρωτικά ταμεία και το ταμείο συνοχής προκειμένου να καταστεί δυνατή η πρόσβαση των απομακρυσμένων περιφερειών στις «ηλεκτρονικές αρτηρίες», αλλά κυρίως επίσης ότι οι εν λόγω αρτηρίες θα πρέπει να συμβάλουν στην ανάπτυξη μιας σωστής τοπικής οικονομίας με ποιοτικά υψηλό επίπεδο εργασίας στις εν λόγω περιοχές, αποφεύγοντας έτσι τον κίνδυνο να μεταφέρουν τα μεγάλα βιομηχανικά κέντρα τις «μικροδουλειές» προς την περιφέρεια[semigr ]

76. ζητεί ως εκ τούτου τη θέσπιση πολιτικής, στόχος της οποίας θα είναι η πρόσβαση όλων των πολιτών στις ηλεκτρονικές αρτηρίες, και μάλιστα τόσο από οικονομική άποψη, π.χ. μέσω μιας βασικής ρύθμισης και επιχορήγησης ορισμένων δικτύων και υπηρεσιών -με τον τρόπο αυτό ο όρος «παγκόσμια προσφορά υπηρεσιών» αποκτά ένα περιεχόμενο που θα ανανεώνεται σύμφωνα με το ρυθμό της εξέλιξης προς την κοινωνία της πληροφόρησης- όσο και την κατανόηση[semigr ]

77. καλεί την Επιτροπή όπως στο πρόγραμμα δράσης που εξήγγειλε περιλάβει προτάσεις για την καταπολέμηση του συνδεομένου με τη μετάβαση προς την κοινωνία των πληροφοριών κοινωνικού αποκλεισμού[semigr ]

78. καλεί την Ευρωπαϊκή Ένωση όπως, στο πλαίσιο των σχεδίων της για τις ηλεκτρονικές αρτηρίες λάβει επίσης υπόψη τις ανάγκες των χωρών του τρίτου κόσμου και των χωρών της Ανατολικής και Κεντρικής Ευρώπης καθώς, και των χωρών της πρώην Σοβιετικής Ένωσης, ούτως ώστε να μην διευρύνει η ανάπτυξη της κοινωνίας των πληροφοριών το χάσμα μεταξύ φτωχών και πλουσίων χωρών[semigr ]

Πολιτιστικές πλευρές

79. επισημαίνει ότι η εξοικείωση με τις τεχνολογίες της πληροφορίας, όσο και η εξάλειψη του φόβου επαφής με αυτές, αρχίζει σε νεαρότατη ηλικία πολλών παιδιών[semigr ] ζητεί, κατά συνέπεια, να ενθαρρυνθούν στο έπαρκο όλες οι πρωτοβουλίες για την ειδική υποστήριξη των κοριτσιών στο σχολείο και στην εκπαίδευση, καθώς και η ανάληψη σχετικών εκστρατειών και η κατάρτιση προγραμμάτων για την περαιτέρω κατάρτιση των γυναικών[semigr ]

80. εκφράζει την έντονη ανησυχία του για τις προσβολές της αξιοπρέπειας των γυναικών μέσω της πορνογραφίας στο Ιnternet και για τη διάδοση πορνογραφικού και ρατσιστικού υλικού μέσω του Internet τακτική που θα ποινικοποιείτο εάν το υλικό αυτό διαδίδονταν στα κράτη μέλη[semigr ] καλεί την Επιτροπή στη μελλοντική συζήτηση για την κοινωνία των πληροφοριών να εξετάσει το ενδεχόμενο λήψης τεχνικών και νομικών μέτρων για την καταπολέμηση σε ευρωπαϊκό και παγκόσμιο επίπεδο του προβλήματος της χρησιμοποιήσεως των λεωφόρων των πληροφοριών για εγκληματικούς σκοπούς, συμπεριλαμβανομένου και του δουλεμπορίου και της πορνογραφίας, και να διερευνήσει την ενδεχόμενη λήψη μέτρων για να περιοριστεί η πρόσβαση των νέων στην πορνογραφία μέσω του Ιnternet[semigr ]

81. θεωρεί ότι το χάσμα μεταξύ του ρυθμού των τεχνολογικών καινοτομιών, του μεγέθους των αλλαγών που συνεπάγονται και της ικανότητας του κοινωνικού συστήματος να τις αφομοιώσει μεγαλώνει διαρκώς[semigr ] πιστεύει αντιθέτως ότι πρέπει να υπάρξουν σχετικοί κανόνες που να ανταποκρίνονται στην κοινωνική δεοντολογία και στις δημοκρατικές αρχές[semigr ]

82. θεωρεί ότι στόχο αποτελεί η επιβίωση των διαφορών, της διαποίκιλσης των παραδόσεων και πολιτισμών, του πλουραλισμού των ιδεών και του διαλόγου[semigr ]

83. θεωρεί ότι είναι ανάγκη το σχέδιο δράσης για την κοινωνία των πληροφοριών να συντονίζεται από ομάδα εργασίας αποτελούμενη από επιχειρηματίες και εκπροσώπους συλλόγων των πολιτών[semigr ]

84. θεωρεί ότι είναι πρωταρχικής σημασίας να μετάσχουν, μεταξύ άλλων, στην ομάδα συντονισμού για την κοινωνία των πληροφοριών και συνδικαλιστικοί εκπρόσωποι ούτως ώστε οι δυνατότητες της τηλεργασίας να μη χρησιμοποιηθούν για τη δημιουργία κοινωνικού ντάμπιγκ[semigr ]

Ραδιοφωνία

85. τάσσεται υπέρ της διατήρησης του όρου των εκπομπών με τη συνέπεια ειδικών νομοθετικών αποφάσεων και διαδικασιών έκδοσης άδειας. Κατά τις διαδικασίες αυτές μπορεί να εξετασθεί το εάν, για ολοκληρωμένα προγράμματα, ειδικά προγράμματα ενδιαφέροντος, προγράμματα συνδρομητών καθώς και για άλλες υπηρεσίες θεωρούνται κατάλληλα τα κριτήρια, όπως π.χ. το κριτήριο του πλουραλισμού[semigr ]

86. τάσσεται υπέρ της πρόσβασης, που να μην δημιουργεί διακρίσεις, των επιχειρήσεων που προσφέρουν υπηρεσίες και των χρηστών, ιδιαίτερα για τη διασφάλιση του πλουραλισμού. Αυτό ισχύει για τα προγράμματα εκείνα που δεν διοργανώνονται από εκμεταλλευτές των δικτύων[semigr ]

87. κατά τα προγραμματισμένα μέτρα για την προστασία των κωδικοποιημένων τηλεοπτικών εκπομπών πρέπει να καταστεί δυνατή η λήψη μέτρων για την προστασία των ανηλίκων[semigr ]

88. το πρόσφατα ιδρυθέν Ινστιτούτο Ευρωπαϊκής Τηλεπικοινωνιακής Τυποποίησης (ΕΤSI) πρέπει να περιληφθεί στις συζητήσεις για τη θέσπιση ειδικών κανόνων[semigr ] η θέσπιση των κανόνων αυτών θα πρέπει να γίνει σε εθελοντική βάση των συμμετεχόντων εμπορικών εταίρων, όπως η βιομηχανία, οι επιχειρήσεις που προσφέρουν υπηρεσίες και οι εκμεταλλευτές του δικτύου, και όχι από κρατικής πλευράς[semigr ]

89. στις διεθνείς συζητήσεις για τα θέματα της κοινωνίας των πληροφοριών πρέπει να συμμετέχει, εκτός από τη Διεθνή Ένωση Τηλεπικοινωνιών, και η Διεθνής Ένωση Ραδιοφωνίας[semigr ]

90. για τις εφαρμογές στον οπτικοακουστικό τομέα ιδιαίτερο ρόλο διαδραματίζουν, εκτός από τις ιδιωτικές πρωτοβουλίες, και οι διαρθρώσεις της δημοσίως χρηματοδοτούμενης ραδιοφωνίας. Οι εν λόγω διαρθρώσεις δεν πρέπει να συναρθροίζονται στα κρατικώς χρηματοδοτούμενα όργανα[semigr ]

91. από την ελευθέρωση της δορυφορικής τηλεπικοινωνίας δεν πρέπει να επωφεληθούν μόνο οι κλασσικοί φορείς παροχής δορυφορικών υπηρεσιών αλλά και οι μεμονωμένοι χρήστες, όπως οι ραδιοφωνικοί σταθμοί[semigr ]

92. κατά τις διαβουλεύσεις όσον αφορά την πιθανή δημιουργία μιας ευρωπαϊκής αρχής, θα πρέπει να ληφθεί υπόψη η αρχή της επικουρικότητας για το θέμα της διαχείρισης περιορισμένων πόρων όπως οι ραδιοφωνικές συχνότητες και τα καλωδιακά κανάλια[semigr ]

Πολιτιστικές, παιδαγωγικές, κοινωνικές και γλωσσικές πτυχές

93. ζητεί περαιτέρω διαβουλεύσεις από αυτές που προτείνονται στο πρόγραμμα δράσης σχετικά με τις πολιτιστικές, παιδαγωγικές, κοινωνικές και γλωσσικές συνέπειες και τα προβλήματά τους. Ο ευρωπαϊκός τομέας μιας διεθνούς κοινωνίας των πληροφοριών, συμπεριλαμβανομένων των τραπεζών δεδομένων της, πρέπει να έχει ως κύριο χαρακτηριστικό την γλωσσική πολυμορφία[semigr ] κρίνει ότι θα έπρεπε να δημιουργηθούν προγράμματα με σκοπό την προώθηση ενός τέτοιου στόχου, με τη διαφύλαξη ωστόσο των δικαιωμάτων των γλωσσικών μειονοτήτων[semigr ]

94. τάσσεται υπέρ της όσο το δυνατόν πυκνότερης εγκατάστασης δικτύων στον εκπαιδευτικό τομέα με ίσες χρηματοδοτικές προϋποθέσεις, δεδομένης της αρχής των ίσων ευκαιριών[semigr ]

95. ζητεί την προώθηση της ανταλλαγής εμπειριών στην έρευνα όσον αφορά τον παιδαγωγικό τομέα και την διεξαγωγή συζητήσεων για την ανάπτυξη των μέσων ενημέρωσης στο εκπαιδευτικό σύστημα η οποία να μην περιορίζεται στον απλό χειρισμό των μηχανών[semigr ]

96. συνιστά στη Επιτροπή να διαθέσει στο πλαίσιο του προγράμματος SOCRATES για την προώθηση της συνεργασίας των ανωτάτων σχολών πιστώσεις για την επικοινωνία με πολλαπλά μέσα[semigr ]

97. προς συμφέρον της εξέλιξης του δημοκρατικού πολιτισμού στην Ευρώπη η επιτροπή ζητεί τη θέσπιση ενός ευρωπαϊκού «Freedom of Information Act» με στόχο την όσο το δυνατόν μεγαλύτερη πρόσβαση μεμονομένων πολιτών και ομάδων πολιτών σε κρατικές τράπεζες δεδομένων και την άμεση επικοινωνία με κρατικές υπηρεσίες[semigr ]

98. η επιτροπή ζητεί τη διεξαγωγή διαβουλεύσεων σχετικά με τη διαμόρφωση των σχέσεων της Ευρώπης, λόγω των προϋποθέσεων μιας παγκόσμιας κοινωνίας των πληροφοριών, με τις λιγότερο ανεπτυγμένες χώρες, με συμμετοχή των εκπροσώπων των αντίστοιχων χωρών[semigr ]

99. ζητεί από την Επιτροπή να εγκρίνει κάθε απαραίτητο μέτρο για τη δημιουργία ενός νομικού πλαισίου υπεράσπισης του πλουραλισμού της πληροφόρησης και των πολιτισμών εν όψει της κοινωνίας των πληροφοριών, με στόχο την αντιμετώπιση του προβλήματος των δεσποζουσών θέσεων και της τυποποίησης που συνεπάγεται ο παγκόσμιος χαρακτήρας της αγοράς[semigr ]

100. καλεί όλα τα αρμόδια κυβερνητικά επίπεδα να εξασφαλίσουν σε όλα τα εκπαιδευτικά ιδρύματα, τα πολιτιστικά ιδρύματα, τις βιβλιοθήκες, τα υγειονομικά και κοινοτικά κέντρα, ελεύθερη πρόσβαση στις υποδομές του συστήματος πληροφόρησης[semigr ]

101. καλεί την Επιτροπή να παρουσιάσει επειγόντως πρόγραμμα στήριξης, βασιζόμενο σε παλαιότερα σχέδια, για την ανάπτυξη ευρωπαϊκού λογισμικού για τα πολλαπλά μέσα, ειδικότερα δε ευρωπαϊκού εκπαιδευτικού υλικού για δίσκους CD-ROM[semigr ]

102. καλεί την Επιτροπή να πραγματοποιήσει μελέτες για τις επιπτώσεις της κοινωνίας των πληροφοριών στη σημερινή και τη μελλοντική αγορά εργασίας, ούτως ώστε οι νέοι να μπορούν να λαμβάνουν αποφάσεις για την εκπαίδευση και την επαγγελματική τους κατάρτιση μετά από κατάλληλη ενημέρωση[semigr ]

103. καλεί όλα τα αρμόδια κυβερνητικά επίπεδα να εξασφαλίσουν στα σχολεία ίσες ευκαιρίες για όλους τους νέους όσον αφορά την πρόσβαση στις νέες τεχνολογίες και τα νέα υλικά πληροφόρησης, καθώς και την απαραίτητη εκπαίδευση των διδασκόντων ώστε να επιτευχθεί ο στόχος αυτός.

Ζητήματα έρευνας και ανάπτυξης

104. φρονεί ότι ο πολίτης αποτελεί βασικότατο στοιχείο της κοινωνίας της πληροφορίας και ότι η ψηφιακή λεωφόρος πρέπει να αναπτυχθεί προς την κατεύθυνση του συμφέροντος του πολίτη[semigr ]

105. καλεί τη Ευρωπαϊκή Ένωση και τα κράτη μέλη να αναπτύξουν μια κοινή συντονισμένη στρατηγική για να αντιμετωπίσουν την πρόκληση της κοινωνίας των πληροφοριών και

- να αναπτύξουν μία φιλελεύθερη, ανοικτή και από τεχνική άποψη προηγμένη υποδομή[semigr ]

- να καταλήξουν σε ένα δυναμικό και προσαρμοσμένο στις τεχνικές δυνατότητες ορισμό των «υπηρεσιών για όλους» που θα περιλαμβάνει και τις δυνατές λύσεις για τη χρηματοδότησή τους[semigr ]

- να καταργήσουν τα μονοπώλια και παράλληλα να προσέχουν να μην δημιουργούνται ολιγοπώλια μεγάλων διεθνών εταιρειών, τα οποία σχετικοποιούν τα πλεονεκτήματα που μπορούν να προκύψουν από το μεγαλύτερο ανταγωνισμό[semigr ]

- να αναπροσαρμόσουν την εθνική νομοθεσία προκειμένου να αποφευχθούν ανασχετικά αποτελέσματα[semigr ]

- να προσαρμόσουν τον αναγκαίο συντονισμό με τους αρμόδιους οργανισμούς σ´ αυτόν τον τομέα κατά την κατάρτιση διεθνώς εφαρμοζομένων προτύπων προκειμένου να αποκτήσει σάρκα και οστά η κοινωνία της πληροφορίας[semigr ]

- να εκπονήσουν το συντομότερο δυνατό νέους κανόνες σε διεθνή κλίμακα για τη δόμηση της κοινωνίας της πληροφορίας[semigr ]

- να θεσπίσουν προϋποθέσεις που θα εξασφαλίζουν ότι η κοινωνία των πληροφοριών αποτελεί μέσο για ενίσχυση της συνοχής[semigr ]

106. καλεί την Επιτροπή και τα κράτη μέλη να λάβουν το ταχύτερο δυνατόν τα απαραίτητα συμπληρωματικά ρυθμιστικά και νομοθετικά μέτρα για τους εξής τομείς:

- δικαιώματα πνευματικής ιδιοκτησίας

- ασφάλεια και εμπιστευτικότητα της πληροφορίας

- ψηφιακή αναγνώριση

- καθορισμός κανόνων/προτύπων

- προστασία του ιδιωτικού περιβάλλοντος

- χορήγηση αδειών

- διασυνδέσεις δικτύων

- επιλεκτική και προστατευόμενη πρόσβαση (π.χ. σε τράπεζες δεδομένων)

καθώς και να λάβει υπόψη της το στόχο της καθιέρωσης σχετικών ρυθμίσεων που θα ισχύουν ανά τον κόσμο[semigr ]

107. καλεί την Επιτροπή να επαναπροσανατολίσει τους στόχους της σχετικά με την κοινωνία της οικουμενικής πληροφόρησης, όπως προτείνεται στην έκθεση Bangemann. Ειδικότερα, θα μπορούσαν να επέλθουν σταθμισμένες μεταβολές στα τρία ειδικά προγράμματα σχετικά με τις τεχνολογίες των επικοινωνιών και των πληροφοριών, ειδικότερα με στόχο τη σύζευξη των δικτύων και την ενίσχυση της εγκαθίδρυσης διαλειτουργικών υπηρεσιών σε ευρωπαϊκο επίπεδο[semigr ]

108. καλεί τα κράτη μέλη να συντονίσουν όσο το δυνατόν περισσότερο προγράμματα επίδειξης - και προγράμματα πιλότους - ώστε να μην δημιουργηθούν νέοι φραγμοί στην κοινή αγορά[semigr ]

109. καλεί την Επιτροπή να συντονίζει τα πολυάριθμα σχέδια και νομοθετικά προγράμματα τα οποία βρίσκονται εν επεξεργασία στις διάφορες γενικές διευθύνσεις της και να αυξήσει τη διαφάνεια τους τόσο εντός όσο και εκτός Επιτροπής[semigr ]

110. καλεί τα κράτη μέλη και την Επιτροπή, στην πορεία για την ανάπτυξη της κοινωνίας των πληφοροριών, να αναλύσουν και να αξιοποιήσουν τις γνώσεις που έχουν ήδη αποκτηθεί στον εν λόγω τομέα σε άλλες χώρες και στο πλαίσιο διαφόρων οργανισμών[semigr ]

111. επισημαίνει τη σημασία της «κοινωνίας της πληροφορίας και της επικοινωνίας» για την περιφερειακή ανάπτυξη, δεδομένου ότι ο παραδοσιακός παράγοντας «θέση» όλο και θα χάνειτη σπουδαιότητά του στις νέες αγορές, γεγονός που θα δημιουργήσει καλές ευκαιρίες ανάπτυξης και για ασθενέστερες από οικονομική άποψηπεριφέρειες. Η τοπική ανάπτυξη τεχνογνωσίας στον τομέα της πληροφόρησης και της επικοινωνίας θα είναι μια από τις βασικές προκλήσεις για τις περιφέρειες, στις οποίες σημαντικό ρόλο διαδραματίζουν κυρίως μικρές και μεσαίες επιχειρήσεις[semigr ]

112. καλεί την Επιτροπή και τα κράτη μέλη να δημιουργήσουν τις προϋποθέσεις για τις μικρομεσαίες επιχειρήσεις έτσι ώστε να μπορούν να συμμετάσχουν ανταγωνιστικά στην ανάπτυξη της κοινωνίας των πληροφοριών[semigr ] ειδικότερα, πρέπει να καταβληθεί προσπάθεια για την ομαδοποίηση συγγενών μικρομεσαίων επιχειρήσεων με στόχο τη δημιουργία ισχυρότερων μονάδων των επιχειρήσεων αυτών[semigr ]

113. καλεί την Επιτροπή και τα κράτη μέλη να προωθήσουν με περισσότερο έμφαση σε ευρωπαϊκό επίπεδο δράσεις για τη διασύνδεση των ΜΜΕ και να τις εντάξουν σε προγράμματα επίδειξης και προγράμματα πιλότους όπου θα μπορεί να γίνει αξιοποίηση των ήδη ελευθερωθεισών υπηρεσιών[semigr ] θα πρέπει να δημιουργηθούν δυνατότητες για την ανάληψη πειραματικών προσπαθειών, ούτως ώστε οι επιχειρήσεις να αποκτήσουν ήδη σχετική πείρα πριν από την 1η Ιανουαρίου 1998, όταν και η ελευθέρωση θα αποτελεί γεγονός[semigr ] ειδικότερα, σ' αυτές τις πειραματικές προσπάθειες θα πρέπει να έχουν δυνατότητα συμμετοχής οι ΜΜΕ, επειδή εκεί ακριβώς μπορούν να δημιουργηθούν περισσότερες θέσεις απασχόλησης[semigr ]

114. καλεί τα κράτη μέλη και την Επιτροπή να ανοίξουν ηλεκτρονικές «θυρίδες» στο δημόσιο τομέα, τούτο δε σε περιφερειακό, εθνικό και ευρωπαϊκό επίπεδο, μέσω των οποίων θα παρέχεται στους πολίτες και τις επιχειρήσεις, ιδιαίτερα τις ΜΜΕ, πρόσβαση σε πληροφορίες σχετικά με τις διάφορες κρατικές υπηρεσίες[semigr ] θα ήταν ευκταίο οι πληροφορίες αυτές που διατίθενται μέσω της ηλεκτρονικής αρτηρίας να είναι προσιτού επιπέδου, απλές και δωρεάν[semigr ] επιπλέον, οι κρατικές αρχές θα πρέπει να τηρούν και να εφαρμόζουν τα υφιστάμενα ευρωπαϊκά πρότυπα και κανόνες[semigr ]

115. καλεί τα κράτη μέλη να προβλέψουν στα εθνικά εκπαιδευτικά τους προγράμματα τη δημιουργία δυνατοτήτων για τη διδασκαλία μαθημάτων στον τομέα της ηλεκτρονικής κοινωνίας των πληροφοριών[semigr ] στην πανεπιστημιακή εκπαίδευση διδακτικού προσωπικού πρέπει να συνεκτιμηθούν οι παιδαγωγικές δυνατότητες που προσφέρει η κοινωνία της πληροφορίας για το σχολικό μάθημα[semigr ] με την έγκαιρη κατάρτιση μαθητών στον εν λόγω τομέα θα καταστεί δυνατόν να αυξηθεί ταχέως η χρήση των ηλεκτρονικών μέσων και να μειωθεί το χάσμα μεταξύ χρηστών και μη χρηστών της κοινωνίας των πληροφοριών[semigr ]

116. καλεί τα κράτη μέλη να συνειδητοποιήσουν τον κίνδυνο ότι ορισμένες ομάδες πληθυσμού, συμπεριλαμβανομένων των μελών εθνοτικών μειονοτήτων, των κοριτσιών και των γυναικών, των ατόμων με διάφορες αναπηρίες και κυρίως των οικογενειών και ατόμων με χαμηλά εισοδήματα, θα καταστούν περισσότερο μειονεκτικές με την ανάπτυξη της «κοινωνίας της πληροφορίας»[semigr ] καλεί όλα τα κράτη μέλη να επεξεργασθούν στρατηγικές για να αποφευχθεί το φαινόμενο αυτό και καλεί την Επιτροπή να εξετάσει την επεξεργασία ενός προγράμματος που θα βοηθήσει προς αυτήν την κατεύθυνση[semigr ]

117. καλεί τα κράτη μέλη να μεριμνήσουν για μία διασύνδεση υψηλής ποιότητας με ευρωπαϊκά και μη ευρωπαϊκά πανεπιστήμια και ερευνητικά ιδρύματα (συμπεριλαμβανομένων και εκείνων που βρίσκονται σε λιγότερο ανεπτυγένες χώρες)[semigr ] στα προσεχή έτη, καλεί την Επιτροπή να προβεί σε έρευνα σχετικά με τη χρήση των νέων τεχνολογιών της πληροφόρησης στους τομείς της παιδείας, της υγειονομικής περίθαλψης και της πολιτικής για τους ηλικιωμένους[semigr ]

118. καλεί τα κράτη μέλη και την Επιτροπή να προωθήσουν αμοιβαίως την επικοινωνία μεταξύ των πανεπιστημίων και των ινστιτούτων έρευνας εντός της Ένωσης, μέσω σύζευξης, βελτιώσεως και διεύρυνσης των υφισταμένων εθνικών και διασυνοριακών δικτύων[semigr ] στα εν λόγω διευρωπαϊκά δίκτυα οπτικών ινών είναι δυνατό να δοκιμαστούν νέες υπηρεσίες, καθώς και νέα πρότυπα[semigr ]

119. καλεί τα κράτη μέλη να εξοπλίσουν αυτούς τους νέους επιστημονικούς κλάδους έτσι ώστε οι απόφοιτοι των κλάδων αυτών να μπορούν να συνδράμουν τον τομέα της εκπαίδευσης στο στόχο του για την εφαρμογή σχεδίων που θα αποβλέπουν στη μελλοντική αποτελεσματική χρήση των υπηρεσιών της κοινωνίας των πληροφοριών από φοιτητές-μαθητές[semigr ]

120. καλεί τα κράτη μέλη να ενημερώσουν όσο το δυνατόν καλύτερα τους πολίτες και τις επιχειρήσεις σχετικά με την εξέλιξη της κοινωνίας των πληροφοριών[semigr ] η ενημέρωση αυτή θα πρέπει μεταξύ άλλων να παρέχει την επισκόπηση των προσφερομένων υπηρεσιών και του τρόπου με τον οποίο οι πολίτες και οι επιχειρήσεις θα μπορούν να χρησιμοποιούν τις νέες υπηρεσίες που δημιουργούνται[semigr ]

121. καλεί την Επιτροπή και τα κράτη μέλη να διατηρήσουν τον τομέα των «υπηρεσιών για όλους» ευέλικτο και ανοικτό προς διάφορες περαιτέρω εξελίξεις, δεδομένου ότι κατά την πορεία της σύγκλισης θα δημιουργηθεί μια νέα κοινή γνώμη[semigr ] πρέπει να καταστεί δυαντή η ενεργός συμμετοχή (βάσει τη αρχής της επικουρικότητας) των διαφόρων κοινωνικών ομάδων, πράγμα το οποίο σημαίνει ότι ο δημιουργούμενος ηλεκτρονικός χώρος πρέπει να καταστεί δημόσιος (π.χ. σε βιβλιοθήκες, σχολεία, πανεπιστήμια, ταχυδρομεία, διοικήσεις κ.λπ)[semigr ] οι «υπηρεσίες για όλους» πρέπει στο μέλλον να εξασφαλίζουν πλήρη πρόσβαση σε μια ευρεία και πολυσχιδή κοινή γνώμη και η οργάνωσή τους να είναι προσαρμοσμένη προς τους πλέον διαφορετικούς τύπους μειονοτήτων, χωρίς εντούτοις να αναζητείται η καθιέρωση ειδικών κανόνων για κάθε μια από αυτές[semigr ]

122. καλεί τα κράτη μέλη, για την προώθηση της ανάπτυξης και της χρησιμοποίησης των υπηρεσιών, να δημιουργήσουν νομικές, και ιδιαίτερα, φορολογικές προϋποθέσεις ώστε να καταστεί δυνατόν τα κεφάλαια επιχειρηματικού κινδύνου, μεταξύ άλλων, να διατίθενται για νέες και νεωτεριστικές ΜΜΕ[semigr ]

123. καλεί την Επιτροπή και τα κράτη μέλη να αναλύσουν, από κοινού με όλους τους κοινωνικούς εταίρους, συμπεριλαμβανομένων και των συνδικαλιστικών οργανώσεων, τις κοινωνικο-οικονομικές συνέπειες της λειτουργίας των τεχνολογιών της «κοινωνίας της πληροφορίας» και των σχετικών «λεωφόρων της πληροφορίας»[semigr ]

124. καλεί την Επιτροπή να εγκαινιάσει ταχέως τα πρότυπα προγράμματα επίδειξης που αναφέρονται στην έκθεση Bangemann και που συμφωνήθηκαν στο πλαίσιο της Ομάδας των 7, έτσι ώστε να δημιουργηθεί βάση στήριξης για χρήστες και για χορηγούς υπηρεσιών, καθώς και να ενθαρρυνθεί με αυτόν τον τρόπο η δράση της αγοράς[semigr ] άμεση προτεραιότητα πρέπει να δοθεί, ούτως ώστε μέσα από τα πρότυπα προγράμματα διάδοσης των αναμενόμενων εφαρμογών και δράσεων της κοινωνίας της πληροφορίας να αυξηθεί η ευαισθητοποίηση του ευρύτερου κοινού, ώστε να εξασφαλιστεί η αποδοχή της κοινωνίας της πληροφορίας[semigr ]

125. καλεί τα κράτη μέλη και την Επιτροπή να θεσπίσουν ένα σύστημα ελέγχου για την πρόληψη της εγκληματικότητας με αντικείμενο τα ηλεκτρονικά δίκτυα[semigr ]

126. επισημαίνει το βασικό ρόλο που διαδραματίζει η Ένωση στο χρηματοοικονομικό πεδίο, σε ό,τι αφορά το 4ο ερευνητικό πρόγραμμα-πλαίσιο[semigr ] το Ευρωπαϊκό Κοινοβούλιο, έναντι της κλιμακούμενης τάσης ενοποίησης των μεγάλων ευρωπαϊκών επιχειρήσεων με τις αντίστοιχες αμερικανικές και ιαπωνικές επιχειρήσεις στον τομέα των τεχνολογιών των επικοινωνιών και της πληροφόρησης, θεωρεί σκόπιμο να διεξαχθεί ουσιαστική συζήτηση σχετικά με το κριτήριο του αμοιβαίου ενδιαφέροντος συμμετοχής των ευρωπαϊκών ερευνητικών μονάδων στα ειδικά προγράμματα του 4ου προγράμματος-πλαισίου, καθώς και στα αντίστοιχα προγράμματα των ΗΠΑ και της Ιαπωνίας[semigr ]

127. διαπιστώνει ότι πρέπει να αναπτυχθούν και να δοκιμαστούν σε παγκόσμιο επίπεδο πρότυπα, δεδομένου ότι η επιλογή των κανόνων και προτύπων επηρεάζει ουσιαστικώς την τεχνική και τον τύπο της πληροφορίας, πράγμα το οποίο έχει, με τη σειρά του, τόσο οικονομικο-εμπορικές συνέπειες όσο, και στη συνέχεια, κοινωνικο-πολιτισμικές[semigr ]

128. καλεί την Επιτροπή να επεξεργαστεί μία στρατηγική για ταχεία και αποδοτική διασύνδεση των δικτύων επικοινωνίας Κεντρικής και Ανατολικής Ευρώπης και τις ΚΑΚ, καθώς και του χώρου της Μεσογείου, και να διαθέσει τη σχετική τεχνική στήριξη και τους σχετικούς μηχανισμούς που θα προωθήσουν τις επενδύσεις[semigr ]

129. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, καθώς και τις κυβερνήσεις και τα κοινοβούλια των κρατών μελών.